Θεραπευτική αντιμετώπιση των μηνομητρορραγιών της εφηβείας : συστηματική ανασκόπηση:
Creators: name: Μπεσίρη, Κωνσταντία Γεωργίου
Publisher: name: Aristotle University of Thessaloniki
Year: 2014
Subjects: Μηνομητρορραγία
Δυσλειτουργική αιμορραγία της μήτρας
Έφηβη
Menometrorrhagia
Dysfunctional uterine bleeding
Adolescent

description: Οι δυσλειτουργικές αιμορραγίες της μήτρας (DUB) κατά την εφηβεία αποτελούν πολύ συχνό πρόβλημα στην κλινική πρακτική. Ο σκοπός της μελέτης ήταν η απάντηση των ερωτημάτων σχετικά με την καταλληλότερη θεραπευτική αντιμετώπιση των δυσλειτουργικών αιμορραγιών της μήτρας, ώστε να προσδιορισθεί το καταλληλότερο σκεύασμα, η δοσολογία, η οδός χορήγησης αλλά και η ασφάλεια των προτεινόμενων προσεγγίσεων. Επιχειρήθηκε προκαταρτική αναζήτηση στο MEDLINE, με σκοπό την εκτίμηση του μεγέθους της βιβλιογραφίας. Η κύρια έρευνα έγινε στην ηλεκτρονική βάση δεδομένων MEDLINE, χωρίς χρονικό περιορισμό. Χρησιμοποιήθηκαν όλοι οι συνώνυμοι όροι του «meno-metrorrhagia» από το MeSH Database. Στην ανασκόπηση μπορούσαν να συμπεριληφθούν όλες οι μελέτες στις οποίες συμμετείχαν έφηβες μέχρι την ηλικία των 18 ετών με ανωμαλίες της εμμηνορρυσίας αποκλείοντας παθολογία των οργάνων της πυέλου. Από την ανασκόπηση αποκλείσθηκαν οι μελέτες στις οποίες δεν συμπεριλαμβάνονταν η συγκεκριμένη ηλικιακή ομάδα. Τελικά, ανασκοπήθηκαν συστηματικά έξι από τις 224 μελέτες. Όλες οι μελέτες συνηγορούν στο ότι η φαρμακευτική παρέμβαση οδηγεί σε σημαντικά μικρότερη συχνότητα εμφάνισης ακανόνιστης αιμορραγίας ή μικρότερη ποσότητα αίματος κατά τη διάρκεια του κύκλου σε σχέση με τη μη θεραπεία. Αντίθετα, δεν φαίνεται να υπάρχει υπεροχή κάποιου σκευάσματος έναντι των υπολοίπων. Ο μικρός αριθμός των μελετών και η ετερογένειά τους δεν επιτρέπουν την ποσοτικοποίησή τους, μέσω μετα-ανάλυσης. Η φαρμακευτική παρέμβαση σε έφηβες με DUB οδηγεί σε σημαντικά μικρότερη συχνότητα εμφάνισης ακανόνιστης αιμορραγίας σε σχέση με τη μη θεραπεία, χωρίς εμφανή υπεροχή κάποιου σκευάσματος έναντι των υπολοίπων. Συνεπώς, από την παρούσα συστηματική ανασκόπηση προκύπτει η ανάγκη διενέργειας μεθοδολογικά αρτιότερων, τυχαιοποιημένων μελετών σχετικά με την ανάδειξη της καταλληλότερης θεραπευτικής παρέμβασης.
description: Abnormal uterine bleeding is a common cause for concern among adolescents and their families. The aim of the study was to determine which therapeutic approach is the appropriate treatment of dysfunctional uterine bleeding in adolescents. Actually, an attempt to determine the most appropriate formulation, dosage, route of administration and safety of the proposed approaches. A literature search was conducted with a language restriction (English) through electronic databases MEDLINE using appropriate MeSH terms. To be included, a study should involve adolescents up to the age of 18 years with abnormal menstrual bleeding, excluding a pelvic pathology. Eventually, six of the 224 identified were included in the systematic review. The interventions used were different between studies. It is suggested that the pharmacological intervention compared to no treatment leads to a significantly lower incidence of irregular bleeding or less amount of blood loss during the cycle. However, there is no therapeutic approach considered to be superior to other approaches. The small number of studies and their heterogeneities do not permit the quantification of the results through meta - analysis. Pharmacological intervention compared to no treatment leads to a significantly lower incidence of irregular bleeding or less amount of blood loss during the cycle. However, there is no therapeutic approach considered to be superior to other approaches. Therefore, the present systematic review shows the need for methodologically informed, randomized studies to highlight which therapeutic intervention is the most appropriate.